b'\n_START_ARTICLE_\nPer-Erik Sovelius\n_START_PARAGRAPH_\nPer-Erik "Pelle" Sovelius (3. kes\xc3\xa4kuuta 1914 Oulu \xe2\x80\x93 27. elokuuta 1995 Mikkeli) oli suomalainen taistelulent\xc3\xa4j\xc3\xa4 ja lentueen p\xc3\xa4\xc3\xa4llikk\xc3\xb6, 4/HLeLv 24: sotilasarvonaan luutnantti. H\xc3\xa4n lensi Brewster B-239 (US Navy: F2A) h\xc3\xa4vitt\xc3\xa4j\xc3\xa4konetta sek\xc3\xa4 sit\xc3\xa4 edelt\xc3\xa4v\xc3\xa4sti Fokker D.XXI -taistelukonetta, jolla saavutti 5\xc2\xbd pudotusta. HLeLv 24:ssa, 8 koneen parven p\xc3\xa4\xc3\xa4llikk\xc3\xb6n\xc3\xa4 ja Gustaf "Eka" Magnussonin alaisuudessa palvellut kapteeni "Pelle" Sovelius saavutti Brewster-koneellaan 7 ilmavoittoa, joskin jo FR-Fokkerilla saavutetut tulokset riittiv\xc3\xa4t tekem\xc3\xa4\xc3\xa4n h\xc3\xa4nest\xc3\xa4 h\xc3\xa4vitt\xc3\xa4j\xc3\xa4-\xc3\xa4ss\xc3\xa4n._NEWLINE_Jorma "Zamba" Sarvannon enn\xc3\xa4tyslennolla oli luutnantti Sovelius mukana my\xc3\xb6skin. H\xc3\xa4n toimi talvisodan alussa lentueen varap\xc3\xa4\xc3\xa4llikk\xc3\xb6n\xc3\xa4. FR-92 -koneellaan h\xc3\xa4n oli ehtinyt pudottamaan yhden koneen, kaikkiaan 8 koneyksil\xc3\xb6n vahvuisesta Ilju\xc5\xa1in DB-3 -pommituskoneiden parvesta. Pommikoneiden kohde oli Kuopio: pommit pudotettiin, mutta isompia vahinkoja kohteeseen aiheuttamatta. Paluulennolla kohti kotitukikohtaa iskiv\xc3\xa4t Sovelius ja Sarvanto. Sarvanto pudotti 6 ven\xc3\xa4l\xc3\xa4ist\xc3\xa4 pommittajaa 4-5 minuutissa, mik\xc3\xa4 oli maailmanenn\xc3\xa4tys. Vain yksi DB-3 oli selvit\xc3\xa4, Sarvannon ammuttua panoksensa loppuun, mutta Sovelius sai tiputettua senkin._NEWLINE_Sovelius lensi osan aikaa samaa konetta kuin Hans Wind oli lent\xc3\xa4nyt, eli BW-378 nimikoidulla koneella, joka on sen yksil\xc3\xb6ity tyyppitunnus._NEWLINE_Kaiken kaikkiaan Per-Erik Sovelius saavutti 12\xc2\xbd ilmavoittoa 257 tekem\xc3\xa4ll\xc3\xa4\xc3\xa4n sotalennolla. Vuoden 1942 lopussa oli Soveliuksella koossa 5 pudotusta._NEWLINE_Kapteeni, my\xc3\xb6hempi majuri Sovelius siirrettiin sittemmin koelent\xc3\xa4j\xc3\xa4ksi sek\xc3\xa4 my\xc3\xb6hemp\xc3\xa4n\xc3\xa4 esikuntateht\xc3\xa4viin, kuten my\xc3\xb6s Lentolaivue 28:n p\xc3\xa4\xc3\xa4llik\xc3\xb6ksi. H\xc3\xa4n lensi muun muassa vaaralliseksi koettua VL Myrsky -konetta, joka oli surmannut sen koelent\xc3\xa4ji\xc3\xa4. Koneen t\xc3\xa4htimoottori oli jo omana kehitysaikanaan (jatkosodan aikakausi) selke\xc3\xa4sti alitehoinen (1\xc2\xa0065 hv). Valtaosiltansa puurakenteisen, (jossa liimattu puurakenne) koneen taipumuksena oli resonoivan v\xc3\xa4r\xc3\xa4htelyn eli flutterin my\xc3\xb6t\xc3\xa4 hajota lennossa ilmassa suurilla yli 500 km/h nopeuksilla. Koneen rakenteen tuli olla kevyt, eik\xc3\xa4 se saanut sis\xc3\xa4lt\xc3\xa4\xc3\xa4 ns. strategisia materiaaleja, kuten alumiinia - jota Suomella oli hyvin heikosti saatavilla. Vastaavasti Ruotsi oli onnistunut oman vastaavan tehoisen J22 -h\xc3\xa4vitt\xc3\xa4j\xc3\xa4koneensa kanssa, jonka tulokset koettiin tyydytt\xc3\xa4vin\xc3\xa4: esim. enimm\xc3\xa4n huippunopeuden ollessa 575 km/h. Koneiden aseistukset (4x raskasta konekiv\xc3\xa4\xc3\xa4ri\xc3\xa4) olivat kutakuinkin toisiaan vastaavat.'